

Ο αλλοδαπός χρειάζεται να πληροί

τις εξής **προϋποθέσεις πολιτογρά-**

**φησης**:

1) Να είναι ενήλικος κατά τον χρόνο

υποβολής της αίτησης πολιτογράφη-

σης.

2) Να μην έχει καταδικασθεί τελε-

σίδικα, κατά την τελευταία δεκαετία

σε ποινή στερητική της ελευθερίας

τουλάχιστον ενός έτους ή για εγκλή-

ματα προσβολών του πολιτεύματος,

προδοσίας της χώρας και άλλα βαριά

εγκλήματα.

3) Να μην εκκρεμεί σε βάρος του

απόφαση απέλασης.

4) Να διαμένει στην Ελλάδα νόμιμα

για επτά συνεχή έτη.

5) Να έχει επαρκή γνώση της ελληνι-

κής γλώσσας, της ελληνικής ιστορίας

και γενικά του ελληνικού πολιτισμού.

6) Να έχει ενταχθεί ομαλά στην οικο-

νομική και κοινωνική ζωή της Χώρας.

7) Να έχει τη δυνατότητα να συμ-

μετέχει ενεργά και ουσιαστικά στην

πολιτική ζωή της Χώρας, σεβόμενος

τις θεμελιώδεις αρχές οι οποίες τη

διέπουν.

Η πολιτογράφηση γίνεται με **από-**

**φαση** του Υπουργού Εσωτερικών,

και **δημοσιεύεται** στο ΦΕΚ.

Η Ελληνική Ιθαγένεια αποκτάται

με την ορκωμοσία του αλλοδαπού,

ο οποίος οφείλει να δώσει τον εξής

όρκο: «***Ορκίζομαι να φυλάττω πίστη***

***στην Πατρίδα, υπακοή στο Σύνταγμα***

***και τους νόμους του κράτους και να***

***εκπληρώνω ευσυνείδητα τα καθήκο-***

***ντά μου ως Έλληνας πολίτης».***

Το Συμβούλιο Ιθαγένειας γνωμοδοτεί

για θέματα ιθαγένειας και αποτελεί-

ται από:

**α**) Τον Γενικό Γραμματέα του Υπουρ-

γείου Εσωτερικών, Δημόσιας Διοίκη-

σης και Αποκέντρωσης, ως Πρόεδρο.

**β**) Έναν Νομικό Σύμβουλο του Κρά-

τους.

**γ**) Έναν καθηγητή ή αναπληρωτή

καθηγητή του Ιδιωτικού Διεθνούς

Δικαίου, καθώς και έναν καθηγητή

ή αναπληρωτή καθηγητή του Δημο-

σίου Διεθνούς Δικαίου, ημεδαπού

πανεπιστημίου.

**δ**) Τον αρμόδιο Γενικό Διευθυντή του

Υπουργείου Εσωτερικών, Δημόσιας

Διοίκησης και Αποκέντρωσης.

**ε)** Τον Προϊστάμενο της Διεύθυνσης

Αστικής και Δημοτικής Κατάστασης

του Υπουργείου Εσωτερικών, Δημό-

σιας Διοίκησης και Αποκέντρωσης.

Στο Συμβούλιο μετέχει χωρίς ψήφο

και ο Προϊστάμενος του αρμόδιου

Τμήματος της Διεύθυνσης Αστικής

και Δημοτικής Κατάστασης, που ει-

σηγείται τα προς συζήτηση θέματα,

τον οποίο αναπληρώνει ο νόμιμος

αναπληρωτής του. (Ν. 3284/2004,

Άρθρο 28).

Το άτομο που δεν έχει ιθαγένεια,

λόγω πολιτικών διώξεων, μετακι-

νήσεων πληθυσμού κτλ.) καλείται

**ανιθαγενής**. Όμως, σύμφωνα με την

Οικουμενική Διακήρυξη του ΟΗΕ,

«κάθε άτομο έχει το δικαίωμα μιας

ιθαγένειας».